Eftir stendur reyndar sá möguleiki að dánarorsökin “ leiðindi í dönskutíma ” sé algeng , en að skólar og heilbrigðisyfirvöld hafi með sér samsæri um að leyna því . Sé um dönskukennara að ræða getur verið að hann sé að reyna að losa sig við nemendurna . Samkvæmt heimildum okkar er það að vera leiðinlegur ekki eitt af inntökuskilyrðum Menntavísindasviðs Háskóla Íslands . Allir sem hafa verið í skóla þekkja líka þá félagslegu kvöð sem virðist hvíla á nemendum á ákveðnum aldri að finnast kennarar leiðinlegir , eða í það minnsta láta eins og þeim finnist það . Þeir geta pískrað sín á milli um það hvað kennarinn sé vitlaus , asnalegur og hallærislegur . Fylgnin milli leiðinlegra kennara og leiðinlegra nemenda reyndist jákvæð . Þannig höfðu nemendur með leiðindastuðulinn 77 kennara með leiðindastuðul 82,3 að meðaltali meðan nemendur með leiðindastuðulinn 43 höfðu kennara með leiðindastuðul 38 . Niðurstaðan er því skýr : Leiðinlegt fas kennara er í beinu samhengi við leiðinlegt fas nemenda . Ekki er þó ljóst hvoru megin orsökin liggur enda segja hreinar fylgnikannanir aldrei til um slíkt .